Un tânăr de 23 de ani a fost prins ieri după-amiază în județul Ilfov cu o armă asupra sa, după ce tocmai jefuise o casă. Polițiștii au fost nevoiți să tragă cu pistoalele.

El a fost surprins ieri când încerca să sară gardul unei locuințe și avea asupra lui trei genți voluminoase. A fost somat dar a devenit recalcitrant și a început să fugă, așa că polițiștii au tras două focuri de armă fără să-l rănească. În cele din urmă bărbatul a fost reținut.

Prejudiciul estimat de polițiști este de 7.000 de lei.

Tânărul ieşise din penitenciar la sfârşitul lunii august, după ce ispăşise o condamnare tot pentru spargeri de case.

Potrivit datelor oficiale, peste 80 la sută dintre deţinuţi eliberaţi recidivează şi se întorc în penitenciare.